სეპტიმერის უღელტეხილი
სეპტიმერის უღელტეხილი (გერმ. Septimerpass, რეტორმ. Pass da Sett, იტალ. Passo del Settimo) — უღელტეხილი ალპებში. სიმაღლე 2310 მ. გადადის გზა ბრეგალიის ხეობიდან ობერჰალბშტაინის ხეობაში. უახლოესი დასახლებული პუნქტებია: კასაჩია (1458 მ, ბრეგალის ხეობა, მანძილი 6 კმ) და ბივიო (1769 მ, ობერჰალბშტაინის ხეობა, მანძილი 4 კმ). სეპტიმერის უღელტეხილი ცნობილია რომის იმპერიის პერიოდიდან. მალოიას უღელტეხილზე გზის გაყვანის შემდეგ სეპტიმერმა დაკარგა თავისი მნიშვნელობა.